San Lameer, Villa 2305 | LekkeSlaap
San Lameer, Villa 2305: Hooffoto's
Adres: San Lameer, Villa 2305, Langs die R61, Southbroom, 4281, KwaZulu-Natal
San Lameer, Villa 2305 is 'n dubbelverdieping-vakansiehuis wat vir selfsorg toegerus is. Dis in die eksklusiewe San Lameer-landgoed en bewarea aan KwaZulu-Natal se kus sowat 1,5 uur se ry van Durban af. Die landgoed spog met 'n uitdagende kampioenskap- en mashie-gholfbaan.
Die villa het slaapplek vir tot 6 gaste en beskik oor 3 slaapkamers, 2 badkamers, 'n kombuis, 'n sitkamer en 'n oopplan TV-kamer en -eetarea. Die eerste slaapkamer het 'n koningingrootte-bed en 'n en suite-badkamer. Die tweede slaapkamer het 'n dubbelbed en die derde kamer het 2 enkelbeddens.
Die kombuis is met die nodige toegerus en het ook 'n wasmasjien en tuimeldroër. Die TV-kamer het 'n platskerm-TV met volledige DStv. Die leefarea lei na 'n groot stoep met ingeboude braaigeriewe en 'n veerpyltjiebord. Die stoep bied 'n uitsig oor damme met 'n oorvloed voëllewe.
Die villa is sentraal in die landgoed geleë, net 7 minute se stap vanaf die strand, swembaddens, klubhuis en restaurante.
San Lameer is 'n voortreflike landgoed met geleenthede vir tennis, muurbal, rolbal en kanovaart. Gaste kan gaan stap of draf op die 3 km lange paadjie rondom die gholfbaan en die bergfietsroete aanpak. Verder bied die landgoed privaat toegang tot die boothawe en Blouvlagstrande wat kilometers ver strek. Die landgoed se goeie sekuriteit, klubhuis met swembaddens, restaurante, wêreldklas-spa en goed toegeruste gimnasium bied 'n wonderwêreld vir oud en jonk. Dagbesoekers word slegs toegelaat indien dit vooraf met inwoners gereël is.
San Lameer, Villa 2305, Langs die R61, Southbroom, 4281, KwaZulu-Natal
https://d288tngog90ix0.cloudfront.net/AAEAAQAAAAAAAAAAAAAAJGQ2NGIyOTZjLWY4NWMtNGQ3My1iN2I0LTA4NDA5Y2YzM2M2YQ?w=1440&h=960&fit=crop&auto=format Vanaf R2 800 per nag (plek vir 6) Villa 2305 San Lameer Off the R61 4281 KwaZulu-Natal 086 999 0018 14:00-23:00 10:00 -30.9429748104 30.297932624817